Uhulumende Uvala Izikolo Ukwenzela Ukunanza Idili Lika MugabeUMongameli Robert Mugabe, umkakhe uGrace Mugabe, labanye abaduzane loMugabe basika ikhekhe.Izikolo zikahulumende lezizimele zodwa zesigabeni seMaNdebeleni sezithole umbiko osuka kugatsha lwezemfundo ozibamba ngamandla ukuba zivalwe ngoLwesine langoLwesihlanu ukwenzela ukulungiselela kahle idili lokuzalwa kuka Mongameli Robert Mugabe elizwakwenzelwa eRhodes Estate Preparatory School esiqintini seMatobo.Kuphinde kwaba lombiko othi uhulumende uthi akumelanga zivalwe izikolo ngoba abazabe besiya edlinili leli bazakuya khona kuqalisa emini yantambama.Umkhosi wokuzalwa kuka Mugabe uqoqwa yinhlanganiso ekhangelane lelanga lakhe lokuzalwa ebizwa ngokuthi yi 21st February Movement.Kubikwa ukuba yibo laba abacele ukuthi kuvalwe izikolo ukwenzela ukuba abantwana besikolo benanze ilanga lokuzalwa likamongameli welizwe.Abafundi bavela kukhefu laphakathi kweterm oluqale NgoLwesihlanu kuviki edlule lwaphela NgoMvulo kuyonale iviki, kusasa langoLwesihlanu bayakukhefu njalo lokulungiselela idili lika Mugabe.Lokhu sokucaphule abantu abanengi abathi kubi kakhulu okwenziwa yilababantu ababambisana lohlangothi lukahulumende olubona ngezikolo.Inengi labazali lithi lokhu kuzaphazamisa umsebenzi wezemfundi ezibhekane lezenzo ezingaqedakaliyo ezenziwa ngumphathintambo wohlangothi lwezemfundi, uMnu. Lazarus Dokora, osanda kuguqula okunengi kwezemfundo.Umzali olomntwana ofunda eCoghlan Primary School, uNkosikazi Nyembezi Ncube, uthi ukuvalwa kwezikolo lokhu kuyadanisa ngoba ngoba kulabantu abazakhulumela eceleni besithi abantu beMaNdebeleni kabenelisi kwezemfundo.USenator weMatobo, uNkosikazi Sithembile Mlotshwa, laye uthi siyadanisa isinqumo sokumisa abafundi ukuthi bengayi esikolo.UMnu. Mbuso Fuzwayo, olwela amalungelo oluntu, uthi ibandla leZANU-PF selidelela njalo abazali bengahambisi abafundi kudili ngoba lezulu liyana.UMbalisi wesinye sezikolo owale ukukhuluma ibizo lesikolo sakhe uthe ngempela batsheliwe ngumphathisikolo ukuba bengezi esikolo kodwa balungiselele ukuya edilini ngoMqgibelo.Uthe kalaso isikhathi sokudlalisa ngoba engaholi njalo ehola imali ephansi umakuqathaniswa lemali yekhekhe elilodwa eliyadliwa edilini.Obambe isikhundla somqondisi wezemfundo koBulawayo, uNkosikazi Ollicah Kaira, uthe ngempela abafundi bavalile izikolo belungiselela idili likamongameli.Walile ukukhuluma okunengi ngaloludaba esithi usemhlanganweni omkhulu.UMugabe uzathakazelela ilanga lakhe lokuzalwa ngoMgqibelo. Useleminyaka engamatshumi ayisitshiyagalolunye lantathu (93).
